Hún er dæmalaus fréttinn á forsíðu Fréttablaðsins . Fréttin fjallar um vanda Play og eigenda þess félags . Fréttin getur ekki annað en vakið upp , eða eflt þess vegna , efasemdir um framtíð félagsins , sem á svo sem enga fortíð heldur . Í forsíðufrétt Fréttablaðsins segir : „ Stjórnendur Play bjóðast nú til að minnka hlutdeild sína í 30 prósent á móti 70 prósenta eignarhlut þeirra fjárfesta sem fást til að leggja félaginu til um 1.700 milljónir í hlutafé . Fyrri áform gerðu ráð fyrir að fjárfestar eignuðust helmingshlut fyrir hlutafjárframlag sitt . “ Svo er að sjá að þeir sem almennt eru nefndir fjárfestar séu fullir efasemda . Í fréttinni kom þetta næst : „ Hlutafjársöfnun Play hefur gengið erfiðlega og í lok síðustu viku var kannaður áhugi fjárfesta á að leggja Play til fjármagn til næstu mánaða , samanlagt hundruð milljóna , með því að kaupa skuldabréf til skamms tíma af félaginu sem myndi bera 20 - 25 prósenta vexti . Tilgangurinn væri að tryggja Play nægjanlegt rekstrarfé fram á næsta ár á meðan unnið yrði að því að ljúka hlutafjársöfnun . “